CELEX: 32014R1361
Language: hr
Date: 2014-12-18 00:00:00
Title: Uredba Komisije (EU) br. 1361/2014 оd 18. prosinca 2014. o izmjeni Uredbe (EZ) br. 1126/2008 o usvajanju određenih međunarodnih računovodstvenih standarda u skladu s Uredbom (EZ) br. 1606/2002 Europskog parlamenta i Vijeća u vezi s međunarodnim standardima financijskog izvještavanja 3 i 13 i međunarodnim računovodstvenim standardom 40  Tekst značajan za EGP

19.12.2014   
            
            
               HR
            
            
               Službeni list Europske unije
            
            
               L 365/120
            
         UREDBA KOMISIJE (EU) br. 1361/2014
   оd 18. prosinca 2014.
   o izmjeni Uredbe (EZ) br. 1126/2008 o usvajanju određenih međunarodnih računovodstvenih standarda u skladu s Uredbom (EZ) br. 1606/2002 Europskog parlamenta i Vijeća u vezi s međunarodnim standardima financijskog izvještavanja 3 i 13 i međunarodnim računovodstvenim standardom 40
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1606/2002 Europskog parlamenta i Vijeća od 19. srpnja 2002. o primjeni međunarodnih računovodstvenih standarda (1), a posebno njezin članak 3. stavak 1.,
   budući da:
   
               (1)
            
            
               Uredbom Komisije (EZ) br. 1126/2008 (2) doneseni su određeni međunarodni standardi i tumačenja koja su postojala 15. listopada 2008.
            
         
               (2)
            
            
               Dana 12. prosinca 2013. Odbor za međunarodne računovodstvene standarde (IASB) objavio je Godišnja poboljšanja međunarodnih računovodstvenih standarda, ciklus 2011. – 2013. (godišnja poboljšanja) u okviru svojeg redovitog postupka poboljšanja čiji je cilj pojednostavniti i pojasniti standarde. Cilj je godišnjih poboljšanja riješiti pitanja koja nisu hitna, ali su nužna, a o kojima je IASB raspravljao tijekom projektnog ciklusa započetog 2011. u pogledu neusklađenosti međunarodnih standarda financijskog izvještavanja (MSFI) ili pojašnjavanja formulacija gdje je to potrebno. Izmjene standarda MSFI 3 i 13 jesu pojašnjenja ili ispravci predmetnih standarda. Izmjene međunarodnog računovodstvenog standarda (MRS) 40 uključuju promjene postojećih zahtjeva ili dodatne smjernice o provedbi tih zahtjeva.
            
         
               (3)
            
            
               Te izmjene postojećih standarda sadržavaju upućivanja na standard MSFI 9 koji se trenutačno ne može primjenjivati jer ga Unija još nije prihvatila. Stoga bi svako upućivanje na MSFI 9 u Prilogu ovoj Uredbi trebalo tumačiti kao upućivanje na MRS 39 Financijski instrumenti: priznavanje i mjerenje.
            
         
               (4)
            
            
               Savjetovanje sa Skupinom tehničkih stručnjaka Europske savjetodavne skupine za financijsko izvještavanje potvrđuje da poboljšanja ispunjavaju tehničke kriterije za donošenje iz članka 3. stavka 2. Uredbe (EZ) br. 1606/2002.
            
         
               (5)
            
            
               Uredbu (EZ) br. 1126/2008 trebalo bi stoga na odgovarajući način izmijeniti.
            
         
               (6)
            
            
               Mjere predviđene ovom Uredbom u skladu su s mišljenjem Regulatornog računovodstvenog odbora,
            
         DONIJELA JE OVU UREDBU:
   Članak 1.
   1.   Prilog Uredbi (EZ) br. 1126/2008 mijenja se i glasi:
   
               (a)
            
            
               MSFI 3 Poslovna spajanja izmjenjuje se kako je utvrđeno u Prilogu ovoj Uredbi;
            
         
               (b)
            
            
               MSFI 13 Mjerenje poštene vrijednosti izmjenjuje se kako je utvrđeno u Prilogu ovoj Uredbi;
            
         
               (c)
            
            
               MRS 40 Ulaganje u nekretnine izmjenjuje se kako je utvrđeno u Prilogu ovoj Uredbi;
            
         2.   Svako upućivanje na MSFI 9 u Prilogu ovoj Uredbi tumači se kao upućivanje na MRS 39 Financijski instrumenti: priznavanje i mjerenje.
   Članak 2.
   Svako društvo dužno je primjenjivati izmjene iz članka 1. stavka 1. najkasnije od datuma početka svoje prve financijske godine koja počinje [prvi dan mjeseca od datuma stupanja na snagu ove Uredbe] ili nakon tog datuma.
   Članak 3.
   Ova Uredba stupa na snagu trećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. prosinca 2014.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 243, 11.9.2002., str. 1.
   
   
      (2)  Uredba Komisije (EZ) br. 1126/2008 od 3. studenoga 2008. o usvajanju određenih međunarodnih računovodstvenih standarda u skladu s Uredbom (EZ) br. 1606/2002 Europskog parlamenta i Vijeća (SL L 320, 29.11.2008., str. 1.).
   
      PRILOG
      Godišnja poboljšanja MSFI-jeva Ciklus 2011. – 2013. (1)
      
      
         Izmjena MSFI-ja 3 Poslovna spajanja
         
      
      Izmjenjuje se točka 2. te se dodaje točka 64.J.
      PODRUČJE PRIMJENE
      
               
                  2.
               
               
                  Ovaj se MSFI primjenjuje na transakcije ili druge događaje koji su u skladu s definicijom poslovnog spajanja. Ovaj se MSFI ne primjenjuje na:
                  
                              (a)
                           
                           
                              obračunavanje stvaranja zajedničkog aranžmana u financijskim izvještajima samog zajedničkog aranžmana.
                           
                        
                              (b)
                           
                           
                              …
                           
                        
            
         Datum stupanja na snagu
      
      …
      
               
                  64.J
               
               
                  Dokumentom Godišnja poboljšanja: ciklus 2011. – 2013., objavljenim u prosincu 2013., izmijenjena je točka 2. podtočka (a). Navedenu je izmjenu subjekt obvezan primjenjivati prospektivno za godišnja razdoblja koja počinju 1. srpnja 2014. ili nakon tog datuma. Dopuštena je ranija primjena. Ako subjekt započne s primjenom te izmjene za ranije razdoblje, obvezan je tu činjenicu objaviti.
               
            
         Izmjena MSFI-ja 13 Mjerenje poštene vrijednosti
         
      
      Izmjenjuje se točka 52. te se dodaje točka C.4.
      
         Primjena na financijsku imovinu i financijske obveze s prijebojem pozicija u tržišnim rizicima ili kreditnom riziku druge stranke
      
      …
      
               
                  52.
               
               
                  Iznimka iz točke 48. primjenjuje se samo na financijsku imovinu, financijske obveze i druge ugovore obuhvaćene područjem primjene MRS-a 39 Financijski instrumenti: Priznavanje i mjerenje ili MSFI-ja 9 Financijski instrumenti. Upućivanja na financijsku imovinu i financijske obveze iz točaka 48. – 51. i 53. – 56. potrebno je tumačiti kao primjenjiva na sve ugovore koji su obuhvaćeni područjem primjene MRS-a 39 ili MSFI-ja 9 i koji se u skladu s njima obračunavaju, neovisno o tome jesu li u skladu s definicijom financijske imovine ili financijskih obveza iz MRS-a 32 Financijski instrumenti: Prezentiranje.
                  …
               
            
         Dodatak C
      
      
         Datum stupanja na snagu i prijelazne odredbe
      
      …
      
               
                  C.4.
               
               
                  Dokumentom Godišnja poboljšanja: ciklus 2011. – 2013., objavljenim u prosincu 2013., izmijenjena je točka 52. Navedenu je izmjenu subjekt obvezan primjenjivati za godišnja razdoblja koja počinju 1. srpnja 2014. ili nakon tog datuma. Navedenu je izmjenu subjekt obvezan primjenjivati prospektivno od početka godišnjeg razdoblja u kojem je MSFI 13 prvi put primijenjen. Dopuštena je ranija primjena. Ako subjekt započne s primjenom te izmjene za ranije razdoblje, obvezan je tu činjenicu objaviti.
               
            
         Izmjena MRS-a 40 Ulaganja u nekretnine
         
      
      Ispred točke 6. dodaje se naslov. Dodaje se točka 14.A. Iza točke 84. dodaje se naslov i točke 84.A i 85.D.
      
         Razvrstavanje nekretnine kao ulaganja u nekretnine ili kao nekretnine kojom se koristi vlasnik
      
      
               
                  
                     6.
                  
               
               
                  
                     Udio u nekretnini koja je u posjedu najmoprimca u okviru poslovnoga najma može se razvrstati i obračunavati kao ulaganje u nekretnine ako i isključivo ako bi nekretnina inače odgovarala definiciji ulaganja u nekretnine i ako najmoprimac za priznatu imovinu primjenjuje model poštene vrijednosti iz točaka 33. – 55. Ta je mogućnost razvrstavanja dostupna za svaku pojedinu nekretninu. Međutim, ako se ta mogućnost razvrstavanja odabere za jedan takav udio u nekretnini u posjedu na temelju poslovnog najma, sve se nekretnine razvrstane kao ulaganja u nekretnine obračunavaju primjenom modela poštene vrijednosti. Ako se odabere ta mogućnost razvrstavanja, svi se tako razvrstani udjeli uključuju u podatke koji se objavljuju u skladu s točkama 74. – 78.
                  …
               
            
               
                  14.
               
               
                  Potrebna je prosudba kako bi se odredilo je li nekretnina u skladu s definicijom ulaganja u nekretnine. Subjekt je obvezan utvrditi mjerila kako bi mogao donositi dosljedne prosudbe u skladu s definicijom ulaganja u nekretnine te s povezanim smjernicama iz točaka 7. – 13. Točkom 75. podtočkom (c) subjektu se nalaže da objavi ta mjerila ako je teško izvršiti razvrstavanje.
               
            
               
                  14.A
               
               
                  Prosudba je potrebna i kako bi se utvrdilo je li stjecanje ulaganja u nekretnine stjecanje imovine ili skupine imovine ili poslovno spajanje obuhvaćeno područjem primjene MSFI-ja 3 Poslovna spajanja. Kako bi se utvrdilo je li riječ o poslovnom spajanju, potrebno je upućivanje na MSFI 3. Rasprava iz točaka 7. – 14. ovog standarda odnosi se na to može li se ili ne nekretninu smatrati nekretninom kojom se koristi vlasnik ili ulaganjem u nekretnine, a ne na utvrđivanje toga je li stjecanje nekretnine poslovno spajanje u skladu s MSFI-jem 3. Kako bi se utvrdilo je li određena transakcija u skladu s definicijom poslovnog spajanja iz MSFI-ja 3. te uključuje li ulaganje u nekretnine kako je utvrđeno ovim standardom, potrebna je zasebna primjena obaju standarda.
                  …
               
            
         Prijelazne odredbe
      
      …
      
         
            Model troška
         
      
      …
      
         
            Poslovna spajanja
         
      
      
               
                  
                     84.A
                  
               
               
                  Dokumentom Godišnja poboljšanja: ciklus 2011. – 2013., objavljenim u prosincu 2013., dodana je točka 14.A i naslov ispred točke 6. Navedenu je izmjenu subjekt obvezan primjenjivati na stjecanja ulaganja u nekretnine prospektivno od početka prvog razdoblja za koje tu izmjenu primjenjuje. Stoga se obračunavanje stjecanja ulaganja u nekretnine u ranijim razdobljima ne usklađuje. Međutim, subjekt može odlučiti primijeniti izmjenu na pojedinačna stjecanja ulaganja u nekretnine do kojih je došlo prije početka prvog godišnjeg razdoblja koje nastupa na datum stupanja na snagu ili nakon tog datuma ako i isključivo ako raspolaže podacima koji su potrebni za primjenu te izmjene na te ranije transakcije.
               
            DATUM STUPANJA NA SNAGU
      …
      
               
                  85.D
               
               
                  Dokumentom Godišnja poboljšanja: ciklus 2011. – 2013., objavljenim u prosincu 2013., dodani su naslovi ispred točke 6. i iza točke 84. te su dodane točke 14.A i 84.A. Navedene je izmjene subjekt obvezan primjenjivati za godišnja razdoblja koja počinju 1. srpnja 2014. ili nakon tog datuma. Dopuštena je ranija primjena. Ako subjekt započne s primjenom tih izmjena za ranije razdoblje, obvezan je tu činjenicu objaviti.
               
            
         (1)  „Umnožavanje je dopušteno unutar Europskog gospodarskog prostora. Sva su postojeća prava zadržana izvan EGP-a, uz iznimku prava na umnožavanje za osobnu uporabu ili druge poštene namjene. Dodatne informacije dostupne su na web-mjestu IASB-a www.iasb.org.”